Yen para wong tuwa ing desa Pondok ngarani desa Pondok saiki dibabah maling kuwi mula jalarane desa Pondok ninggal tradisi bersih desa saben sasi Suro lan ora menehi chaos dhahar kanggo danyang desa. Ya, jalaran kuwi sing gawe danyang mbaureksa desa Pondok nesu ora menehi perlindungan warga maneh. Mula mengkene kok bisa ana maling mbabah desa, sing sakumure desa iki lagi wektu iki. Sakdurunge iki desa Pondok kuwi aman ora ana sukerta lan sengkala babar blas.